เรื่องร้องเรียน: มีท่อแตกน้ำท่วมซึมมาหลายเดือน ทำให้บ้าน 4 หลังเดือดร้อน เพราะเริ่มมีกลิ่นเหม็นและสกปรกมาก ก่อนหน้ายังแค่ซึมๆเจ้าของบ้านก็พยายามกวาดทิ้ง แต่ตอนนี้ท่วมขึ้นมาเยอะมากจนกลายเป็นน้ำขังแล้วค่ะ ความสูงระดับข้อเท้า น้ำท่วมมาแล้วมากกว่า 1 สัปดาห์
การดำเนินการของเจ้าหน้าที่: ฝ่ายโยธา เขตคลองเตยตรวจสอบแล้วบริเวณที่ร้องเรียนเป็นที่ดินเอกชน ปรากฎอยู่บนระวาง 5136 III 6816-04 (1000) เลขที่ดิน 538 ทำให้เจ้าหน้าที่ของสำนักงานเขตไม่สามารถดำเนินการแก้ไขได้ อีกทั้งสภาพปัจจุบัน เจ้าของอาคารบริเวณที่ร้องเรียนได้มีการก่อสร้างเนินขึ้นบ้านขวางทางท่อระบายน้ำที่มีอยู่ภายในซอย ทำให้มีโอกาสที่น้ำจะระบายได้ไม่ทัน และมีน้ำท่วมขัง
ความเห็นของผู้แจ้ง: เจ้าหน้าที่สรุปแบบนี้ไม่ถูกต้องนะคะ ไม่ใช่น้ำที่ใช้หน้าบ้านแล้วกวาดไม่สะอาดค่ะ วันปกติที่ไม่มีใครใช้น้ำ น้ำก็ท่วมซึมแบบนี้ เป็นมาหลายเดือนแล้ว คนแถวบ้านคอยกวาดอยู่ตลอด แต่ไม่หาย ตอนนี้ฝนยังไม่ตกน้ำยังไม่ท่วม น้ำยังซึมขนาดนี้ ถ้าฝนตกเมื่อไหร่ น้ำจะท่วมหนักมาก เพราะปกติซอยนี้น้ำท่วมสูงมากเนื่องจากท่อระบายไม่ทัน ช่วยมาแก้ไขด้วยค่ะ ไม่แน่ใจว่าเป็นที่ประปาหรือเป็นที่ต้องลอกท่อ แต่เจ้าของบ้านและบ้านใกล้เคียงเดือดร้อนค่ะ เคยให้เจ้าหน้าที่ประปามาดู ก็ไม่ได้รับการแก้ไขค่ะ รบกวนด้วยค่ะ
พื้นที่: แขวงคลองตัน เขตคลองเตย กรุงเทพมหานคร